Document ID: 31991R0838

Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 727/70 του Συμβουλίου της 21ης Απριλίου 1970 περί κοινής οργανώσεως αγοράς στον τομέα του ακατέργαστου καπνού ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3577/90 ( 2 ), και ιδίως το άρθρο 2 παράγραφος 6, το άρθρο 3 παράγραφος 3 πρώτο εδάφιο, το άρθρο 5 παράγραφος 6, το άρθρο 6 παράγραφος 10 και το άρθρο 7 παράγραφος 4,
Εκτιμώντας :
ότι ο κανονισμός ( ΕΟΚ ) αριθ . 1331/90 του Συμβουλίου ( 3 ) προβλέπει, μεταξύ άλλων, τη μεταφορά της ποικιλίας "υβρίδια του Badischer Geudertheimer" στην ποικιλία με αύξοντα αριθμό 11 - ότι, με βάση τη μεταφορά αυτή, πρέπει να προσαρμοστούν οι κανονισμοί των οποίων οι διατάξεις αναφέρονται στις διάφορες ποικιλίες και ποιότητες αναφοράς των καπνών, συγκεκριμένα δε :
- ο κανονισμός ( ΕΟΚ ) αριθ . 1727/70 της Επιτροπής της 25ης Αυγούστου 1970 περί των λεπτομερειών της παρεμβάσεως στον τομέα του ακατέργαστου καπνού ( 4 ), όπως τροποποιήθηκε τελευταία από τον κανονισμό ( ΕΟΚ ) αριθ . 2570/90 ( 5 ),
- ο κανονισμός ( ΕΟΚ ) αριθ . 1728/70 της Επιτροπής της 25ης Αυγούστου 1970 περί καθορισμού κλιμάκων προσαυξήσεων και μειώσεων στον τομέα του ακατέργαστου καπνού ( 6 ), όπως τροποποιήθηκε τελευταία από τον κανονισμό ( ΕΟΚ ) αριθ . 2131/86 ( 7 ),
- ο κανονισμός ( ΕΟΚ ) αριθ . 2603/71 της Επιτροπής της 6ης Δεκεμβρίου 1971 περί των λεπτομερειών συνάψεως συμβάσεων εμπορικής επεξεργασίας και συσκευασίας των κατεχόμενων από τους οργανισμούς παρεμβάσεως καπνών ( 8 ), όπως τροποποιήθηκε τελευταία από τον κανονισμό ( ΕΟΚ ) αριθ . 2131/86,
- ο κανονισμός ( ΕΟΚ ) αριθ . 410/76 της Επιτροπής της 23ης Φεβρουαρίου 1976 περί καθορισμού των μέγιστων επιτρεπτών ποσοστών απωλειών βάρους κατά τον έλεγχο των εργασιών της εμπορικής επεξεργασίας και συσκευασίας του καπνού ( 9 ), όπως τροποποιήθηκε τελευταία από τον κανονισμό ( ΕΟΚ ) αριθ . 2131/86,
- ο κανονισμός ( ΕΟΚ ) αριθ . 2501/87 της Επιτροπής της 24ης Ιουνίου 1987 που καθορίζει τα χαρακτηριστικά κάθε ποικιλίας καπνού κοινοτικής παραγωγής ( 10 ), όπως τροποποιήθηκε από τον κανονισμό ( ΕΟΚ ) αριθ . 2071/88 ( 11 )-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Ακατέργαστου Καπνού,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
Στα παραρτήματα IV και V του κανονισμού ( ΕΟΚ ) αριθ . 1727/70, στα παραρτήματα Ι και ΙΙ του κανονισμού ( ΕΟΚ ) αριθ . 1728/70, καθώς και στα παραρτήματα του κανονισμού ( ΕΟΚ ) αριθ . 2603/71 και του κανονισμού ( ΕΟΚ ) αριθ . 410/76, οι όροι που χρησιμοποιούνται για τον ορισμό των ποικιλιών που κατατάσσονται με αύξοντα αριθμό 11 αντικαθίστανται από τους ακόλουθους όρους :
"11 . α ) Forchheimer Havanna IIγ
β ) Nostrano del Brenta
γ ) Resistente 142
δ ) Gojano
ε ) Υβρίδια του Badischer Geudertheimer ". Άρθρο 2
Η περιγραφή των ποικιλιών που κατατάσσονται με αύξοντα αριθμό 11 και αναφέρονται στα παραρτήματα Ι και ΙΙ του κανονισμού ( ΕΟΚ) αριθ . 1727/70 και στο παράρτημα του κανονισμού ( ΕΟΚ ) αριθ . 2501/81 αντικαθίσταται από την περιγραφή που αναφέρεται αντίστοιχα στα παραρτήματα Ι, ΙΙ και ΙΙΙ του παρόντος κανονισμού . Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .
Εφαρμόζεται για πρώτη φορά στον ακατέργαστο καπνό της συγκομιδής 1990 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 4 Απριλίου 1991 .

Labels: 3
17
20